# Uradni list C 105A/4. a

| | ISSN 1977-1045 |
| --- | --- |
| Uradni list
  Evropske unije | C 105A |
| | |
| Slovenska izdaja | Informacije in objave | Letnik 604. april 2017 |

ISSN 1977-1045

Uradni list

Evropske unije

C 105A

Slovenska izdaja

Informacije in objave

Letnik 604. april 2017

---

| Obvestilo št. | Vsebina | Stran |
| --- | --- | --- |
| | V   Objave |
| | UPRAVNI POSTOPKI |
| | Evropska komisija |
| 2017/C 105 A/01 | Generalni direktorat za informatiko (DIGIT) – Prosto delovno mesto direktorja (m/ž) (razred AD 14) v Luxembourgu – (člen 29(2) kadrovskih predpisov) COM/2017/10372 | 1 |

Obvestilo št.

Vsebina

Stran

V   Objave

UPRAVNI POSTOPKI

Evropska komisija

2017/C 105 A/01

Generalni direktorat za informatiko (DIGIT) – Prosto delovno mesto direktorja (m/ž) (razred AD 14) v Luxembourgu – (člen 29(2) kadrovskih predpisov) COM/2017/10372

1

---

| SL | |
| --- | --- |

SL

---

V Objave

UPRAVNI POSTOPKI

Evropska komisija

| 4.4.2017 | SL | Uradni list Evropske unije | CA 105/1 |
| --- | --- | --- | --- |

4.4.2017

SL

Uradni list Evropske unije

CA 105/1

---

Generalni direktorat za informatiko (DIGIT)

Prosto delovno mesto direktorja (m/ž) (razred AD 14) v Luxembourgu

(člen 29(2) kadrovskih predpisov)

COM/2017/10372

(2017/C 105 A/01)

Predstavitev delodajalca

Generalni direktorat Evropske komisije za informatiko (DIGIT, v nadaljnjem besedilu: GD za informatiko) (https://ec.europa.eu/info/departments/informatics_sl) je odgovoren za upravljanje in usklajevanje informacijske in telekomunikacijske tehnologije za službe Komisije ter zlasti za opredeljevanje, oblikovanje in izvajanje sodobne in dinamične korporativne vizije informacijske tehnologije in strategije, ki je v celoti usklajena s splošnimi prednostnimi nalogami Komisije, pri tem pa tesno sodeluje s strukturami upravljanja IT.

GD za informatiko je v postopku reorganizacije, ki naj bi se zaključila spomladi 2017, vključevala pa bo spremembo organizacijske strukture urada in uvedbo novega direktorata D „Digitalne storitve“. Direktor direktorata D bo odgovoren za digitalne storitve za javne uprave v državah članicah. Zlasti bo vodil vzpostavitev digitalnega pola (v tesnem sodelovanju z GD CONNECT) ter skrbel za ohranjanje pozitivnega zagona za privabljanje talentov v Luxembourg na ključnih področjih za podjetja in politike. Novi direktorat D bo nadgradil program ISA in se osredotočil na področja, kot so velepodatki, podatkovna analitika, standardizacija, metapodatki (D1), okviri interoperabilnosti, čezmejne in čezsektorske javne storitve za javne uprave, podjetja in državljane (D2) ter čezevropske storitve (D3).

Delovno mesto

V okviru GD za informatiko bo vloga direktorja zagotavljati splošno strateško usmeritev in upravljanje direktorata s posebnimi pristojnostmi za navzven usmerjene pobude in ukrepe v okviru poslanstva in letnega delovnega programa generalnega direktorata.

Skupina za vzpostavitev digitalnega pola: majhna skupina, ki bo poročala neposredno direktorju, bo odgovorna za vzpostavitev in razvoj digitalnega pola v Luxembourgu do leta 2020. Digitalni pol se bo razvijal v tesnem sodelovanju z GD CONNECT ter drugimi vodilnimi generalnimi direktorati, kot so OP, ESTAT in JRC. Direktorat bo v zvezi s tem prevzel vodilno vlogo pri zagotavljanju, da Komisija postane pomembna sila za digitalno rast v Evropi, in sicer s krepitvijo položaja Luxembourga kot platforme za digitalne inovacije na področju visoko zmogljivih infrastruktur IT, orodij za velepodatke, analitike velepodatkov, modernizacije javnega sektorja in rešitev IT.

Ena od enot direktorata bo odgovorna za razvoj in vključevanje področja, za katerega vlada vse večje povpraševanje in ki je povezano s podatkovno analitiko ter upravljanjem informacij in znanja (vključno s sodelovalnimi orodji), zlasti v zvezi z velepodatki, ki se uporabljajo tako v Komisiji kot v javnem sektorju. Gre za področje v vzponu, ki ima velik potencial in se bo oblikovalo z združitvijo obstoječih zmogljivosti. Potrebno bo tesno sodelovanje z zunanjimi in notranjimi deležniki Komisije ter z GD CONNECT.

Direktorat D bo prav tako upravljal program ISA2 (http://ec.europa.eu/isa/) za učinkovitejšo čezmejno in medsektorsko izmenjavo informacij med javnimi upravami v državah članicah. Program ISA podpira dejavnosti Komisije na področju e-uprave, katerih namen je doseči učinkovitost s pomočjo novih, inovativnih in učinkovitejših digitalnih storitev v okviru enotnega digitalnega trga.

Direktor predseduje usklajevalni skupini programa ISA2 ter vodi oblikovanje in izvajanje politike interoperabilnosti in s tem povezano komunikacijo z upravami držav članic.

Enota za čezevropske sisteme bo odgovorna za zagotavljanje varne in visoko razpoložljive omrežne storitve TESTA-ng (čezevropske telematske storitve med upravami), ki je hrbtenično omrežje za izmenjavo podatkov med različnimi javnimi upravami.

Omrežje uporablja internetne protokole (IP) za zagotovitev univerzalne pokritosti, vendar ga Evropska komisija upravlja ločeno od interneta. Poleg tega, da ima omrežje zajamčeno učinkovitost in visoko raven varnosti, je povezano z vsemi institucijami EU in nacionalnimi omrežji. Omogoča izmenjavo nezaupnih in zaupnih informacij.

Direktor zastopa generalni direktorat na zunanjih in notranjih dogodkih v zvezi z direktoratom.

Delovno mesto direktorja je v Luxembourgu, tako kot tudi večina enot direktorata.

Profil kandidata

Od kandidatov pričakujemo:

| — | sposobnost vzpostavljanja in ohranjanja odličnih odnosov z drugimi službami Komisije, drugimi institucijami, drugimi evropskimi organi in nacionalnimi upravami; sposobnost oblikovanja in nadaljnjega spremljanja strategij interoperabilnosti za čezmejne in medsektorske digitalne storitve z upravami držav članic, |
| --- | --- |

—

sposobnost vzpostavljanja in ohranjanja odličnih odnosov z drugimi službami Komisije, drugimi institucijami, drugimi evropskimi organi in nacionalnimi upravami; sposobnost oblikovanja in nadaljnjega spremljanja strategij interoperabilnosti za čezmejne in medsektorske digitalne storitve z upravami držav članic,

| — | vodstvene sposobnosti in karizmatičnost za vodenje in motiviranje velike in nenehno spreminjajoče se skupine visoko usposobljenega osebja IT in upravnega osebja; odlične menedžerske sposobnosti in zmožnost vodenja storitveno naravnane organizacije v večkulturnem okolju. Dokazane zmožnosti in izkušnje z razumevanjem izzivov, s katerimi se velike organizacije soočajo pri načrtovanju, oblikovanju in razvoju korporativnih informacijskih sistemov v skladu s poslovnimi potrebami, |
| --- | --- |

—

vodstvene sposobnosti in karizmatičnost za vodenje in motiviranje velike in nenehno spreminjajoče se skupine visoko usposobljenega osebja IT in upravnega osebja; odlične menedžerske sposobnosti in zmožnost vodenja storitveno naravnane organizacije v večkulturnem okolju. Dokazane zmožnosti in izkušnje z razumevanjem izzivov, s katerimi se velike organizacije soočajo pri načrtovanju, oblikovanju in razvoju korporativnih informacijskih sistemov v skladu s poslovnimi potrebami,

| — | dokazane izkušnje z učinkovitim načrtovanjem in upravljanjem človeških virov (velike skupine) in proračuna, |
| --- | --- |

—

dokazane izkušnje z učinkovitim načrtovanjem in upravljanjem človeških virov (velike skupine) in proračuna,

| — | odlične komunikacijske spretnosti in izrazit občutek za medosebne odnose, |
| --- | --- |

—

odlične komunikacijske spretnosti in izrazit občutek za medosebne odnose,

| — | sposobnost vzpostavljanja in ohranjanja partnerstev z višjim vodstvom Komisije, kar je bistveno za izkoriščanje potenciala IT pri posodabljanju institucije, |
| --- | --- |

—

sposobnost vzpostavljanja in ohranjanja partnerstev z višjim vodstvom Komisije, kar je bistveno za izkoriščanje potenciala IT pri posodabljanju institucije,

| — | dokazano znanje in praktične izkušnje z izvajanjem večjih projektov, vključno z zasnovo, načrtovanjem, projektnim vodenjem in kontrolo kakovosti rezultatov, |
| --- | --- |

—

dokazano znanje in praktične izkušnje z izvajanjem večjih projektov, vključno z zasnovo, načrtovanjem, projektnim vodenjem in kontrolo kakovosti rezultatov,

| — | odlične analitične spretnosti, sposobnost prepoznavanja ključnih vprašanj, razvijanja in določanja strateških ciljev ter njihovega pretvarjanja v konkretne predloge za ukrepanje, |
| --- | --- |

—

odlične analitične spretnosti, sposobnost prepoznavanja ključnih vprašanj, razvijanja in določanja strateških ciljev ter njihovega pretvarjanja v konkretne predloge za ukrepanje,

| — | zmožnost učinkovitega komuniciranja z notranjimi in zunanjimi deležniki. |
| --- | --- |

—

zmožnost učinkovitega komuniciranja z notranjimi in zunanjimi deležniki.

Pogoji za prijavo

V fazi izbora bodo upoštevani tisti kandidati, ki bodo do roka za prijavo izpolnjevali naslednja formalna merila:

Državljanstvo: kandidati morajo biti državljani države članice Evropske unije.

Visokošolska izobrazba ali diploma: kandidati morajo imeti:

| (i) | raven izobrazbe, ki ustreza zaključenemu in z diplomo potrjenemu visokošolskemu študiju, če ta običajno traja štiri leta ali več, ali |
| --- | --- |

(i)

raven izobrazbe, ki ustreza zaključenemu in z diplomo potrjenemu visokošolskemu študiju, če ta običajno traja štiri leta ali več, ali

| (ii) | raven izobrazbe, ki ustreza zaključenemu in z diplomo potrjenemu visokošolskemu študiju, in ustrezne vsaj enoletne delovne izkušnje, če visokošolski študij običajno traja vsaj tri leta (te enoletne delovne izkušnje se ne štejejo v delovne izkušnje po pridobitvi diplome, ki se zahtevajo v nadaljevanju). |
| --- | --- |

(ii)

raven izobrazbe, ki ustreza zaključenemu in z diplomo potrjenemu visokošolskemu študiju, in ustrezne vsaj enoletne delovne izkušnje, če visokošolski študij običajno traja vsaj tri leta (te enoletne delovne izkušnje se ne štejejo v delovne izkušnje po pridobitvi diplome, ki se zahtevajo v nadaljevanju).

Delovne izkušnje: kandidati morajo imeti vsaj 15 let delovnih izkušenj po pridobitvi diplome na ravni, za katero so usposobljeni po zgoraj navedeni izobrazbi.

Vodstvene izkušnje: od navedenih delovnih izkušenj morajo imeti kandidati vsaj pet let delovnih izkušenj na visokem vodstvenem položaju (1) neposredno v zvezi s področjem, relevantnim za to delovno mesto.

Jeziki: kandidati morajo imeti temeljito znanje enega od uradnih jezikov Evropske unije (2) in zadovoljivo znanje še enega od teh jezikov. Izbirne komisije bodo med razgovori preverile, ali kandidati izpolnjujejo zahtevo po zadovoljivem znanju drugega uradnega jezika EU. To pomeni, da lahko del razgovora poteka v tem drugem jeziku.

Starostna omejitev: kandidati morajo biti mlajši od običajne upokojitvene starosti, ki jo uradniki Evropske unije dosežejo zadnji dan meseca, v katerem dopolnijo starost 66 let (glej člen 52(a) kadrovskih predpisov) (3).

Neodvisnost in izjava o interesih

Kandidat bo moral pred prevzemom svojih dolžnosti dati izjavo o neodvisnem delovanju v javnem interesu ter o kakršnih koli interesih, ki bi lahko vplivali na njegovo neodvisnost.

Imenovanje in pogoji zaposlitve

Evropska komisija bo direktorja izbrala in imenovala v skladu s svojimi postopki za izbor in zaposlitev (glej tudi dokument o politiki glede visokih uradnikov (4)). V okviru tega izbirnega postopka se bodo morali kandidati, povabljeni na razgovor s Posvetovalnim odborom Evropske komisije za imenovanja, pred tem udeležiti preverjanja v ocenjevalnem centru, ki ga vodijo zunanji kadrovski svetovalci.

Iz operativnih razlogov in zaradi čim hitrejšega dokončanja izbirnega postopka, kar je v interesu kandidatov in institucije, bo izbirni postopek potekal samo v angleškem in/ali francoskem jeziku (5).

Plača in pogoji zaposlitve so v skladu z določbami kadrovskih predpisov za uradnike Evropske unije razreda AD 14. Izbrani kandidat bo moral uspešno opraviti devetmesečno poskusno dobo, ki po kadrovskih predpisih velja za vse nove zaposlene.

Delovno mesto direktorja je v Luxembourgu.

Enake možnosti

Evropska komisija izvaja aktivno politiko enakih možnosti za nadaljnje povečanje deleža žensk na vodstvenih položajih in še posebej podpira prijave žensk.

Prijavni postopek

Pred oddajo prijave morajo kandidati skrbno preveriti, ali izpolnjujejo vse pogoje za prijavo („Pogoji za prijavo“), zlasti glede zahtevane izobrazbe, delovnih izkušenj in znanja jezikov. Kandidati, ki ne bodo izpolnjevali katerega koli od navedenih pogojev za prijavo, bodo samodejno izločeni iz izbirnega postopka.

Kandidati se morajo prijaviti prek interneta na spletnem mestu:

https://ec.europa.eu/dgs/human-resources/seniormanagementvacancies/

in slediti navodilom za posamezne stopnje postopka.

Za prijavo kandidati potrebujejo veljaven elektronski naslov, ki bo uporabljen za identifikacijo njihove prijave in za obveščanje na različnih stopnjah izbirnega postopka. Kandidate zato prosimo, da Evropski komisiji sporočijo morebitne spremembe svojega elektronskega naslova.

Za popolno prijavo morajo kandidati naložiti življenjepis v obliki dokumenta PDF in prek spleta izpolniti motivacijsko pismo (največ 8 000 znakov). Iz operativnih razlogov in zaradi čim hitrejšega dokončanja izbirnega postopka, kar je v interesu kandidatov in institucije, morata biti življenjepis in motivacijsko pismo napisana v angleškem, francoskem ali nemškem jeziku.

Po zaključku spletne prijave bodo kandidati prejeli elektronsko sporočilo s potrditvijo, da je bila njihova prijava zabeležena. V tem elektronskem sporočilu bo tudi prijavna številka, ki bo sklicna številka kandidata za vse zadeve v zvezi z njegovo prijavo. Če kandidat ne prejme elektronskega sporočila s potrditvijo, njegova prijava ni bila uspešna!

Kandidati poteka svoje prijave ne morejo spremljati po spletu. O stanju prijave bo kandidate neposredno obveščala Evropska komisija.

Kandidati, ki se zaradi invalidnosti ne morejo prijaviti prek spleta, lahko priporočeno pošljejo prijavo (življenjepis in motivacijsko pismo) v papirni obliki najpozneje zadnji dan roka (velja datum poštnega žiga) na naslov: European Commission, Directorate-General for Human Resources and Security, Unit for Senior Management and CCA, SC11 8/59, B-1049 Bruxelles/Brussel, BELGIQUE/BELGIË, in kot sklic jasno navedejo: Vacancy for a Director in DG DIGIT (COM/2017/10372). Vsa nadaljnja korespondenca med Komisijo in kandidati bo potekala po pošti. V tem primeru morajo kandidati prijavi priložiti dokazilo o invalidnosti, ki ga izda pristojni organ. Na posebnem listu papirja morajo navesti tudi posebno ureditev, za katero menijo, da bi jim olajšala udeležbo v izbirnem postopku.

Za več informacij in/ali pomoč pri tehničnih težavah se kandidati lahko po elektronski pošti obrnejo na: HR-SM-Vacancies@ec.europa.eu.

Rok za prijavo

Rok za prijavo je 12. maj 2017 do 12. ure (opoldne) po bruseljskem času; po tem spletne prijave ne bodo več mogoče.

Za pravočasno izpolnitev spletne prijave so odgovorni kandidati sami. Kandidatom priporočamo, da s prijavo ne čakajo do zadnjih dni, saj lahko preobremenjenost internetnih povezav ali napaka pri internetni povezavi povzroči prekinitev postopka spletne prijave pred njenim dokončanjem, zaradi česar je treba celotni postopek ponoviti. Po izteku roka za prijavo ne bo več mogoče vnašati podatkov. Prijave, oddane po roku, se ne bodo upoštevale.

Pomembne informacije za kandidate

Kandidate opozarjamo, da je delo izbirnih komisij zaupno. Kandidatom je prepovedano vzpostaviti neposreden ali posreden stik s člani teh komisij in prav tako je prepovedano, da to stori kdo drug v njihovem imenu.

Varstvo osebnih podatkov

Komisija bo zagotovila, da se osebni podatki kandidatov obdelujejo v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (6).

---

(1)  Kandidati morajo v življenjepisu vsaj za tistih pet let, v katerih so pridobili izkušnje na visokem vodstvenem položaju, navesti: (1) naziv in vlogo vodstvenih položajev, (2) število zaposlenih, za katere je bil kandidat odgovoren na teh položajih, (3) obseg upravljanega proračuna in (4) število hierarhičnih ravni nad posameznim položajem in pod njim ter število oseb s položajem na isti ravni.

(2)  http://ec.europa.eu/education/official-languages-eu-0_sl

(3)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:sl:PDF.

(4)  http://ec.europa.eu/civil_service/docs/official_policy_en.pdf.

(5)  Izbirna komisija bo zagotovila, da domači govorci teh jezikov ne bodo imeli neupravičene prednosti.

(6)  UL L 8, 12.1.2001, str. 1.

---